Üldkohtu (viies koda) 5. oktoobri 2020. aasta otsus – GVN vs. komisjon
(kohtuasi T‑583/18)
Riigiabi – Ühistransport – Avaliku teenindamise kohustustega kaasnevate kulude hüvitamine – Kohustus kehtestada maksimumtariifid õpilastele, üliõpilastele, praktikantidele ja liikumispuudega isikutele – Alam-Saksi liidumaa ühistranspordiseadus (Niedersächsisches Nahverkehrsgesetz) § 7a – Otsus jätta vastuväited esitamata – Määruse (EL) nr 1370/2007 artikli 3 lõiked 2 ja 3 – Liidumaa rahaliste vahendite ülekandmine kohaliku omavalitsuse tasemel ametiasutustele, kes korraldavad reisijate vedu – Mõiste „abi“
1.      Transport – Transpordile antav abi – Määrus 1370/2007 – Ühistranspordiettevõtjate avaliku teenindamise kohustustega kaasnevate kulude hüvitamine – Liikmesriigid võivad määruse kohaldamisalast välja jätta õpilastele, üliõpilastele, praktikantidele ja liikumispuudega isikutele kehtestatud maksimumtariifide hüvitised – Liikmesriigi otsus lisada nimetatud hüvitised taas määruse kohaldamisalasse – Lubatavus
(Euroopa Parlamendi ja nõukogu määrus nr 1370/2007, artikli 3 lõige 3)
(vt punktid 36–44)
2.      Riigiabi – Mõiste – Abisaajatele eelise andmine – Rahaliste vahendite ülekandmine avaliku halduse eri tasandite vahel ressursside jaotamiseks riigiasutuste vahel – Ettevõtjale eelise andmise puudumine
(ELTL artikli 107 lõige 1)
(vt punktid 53–55 ja 60)
3.      Konkurents – Liidu eeskirjad – Adressaadid – Ettevõtjad – Mõiste – Majandustegevusega tegelemine – Üksus, kes tegeleb nii majandusliku kui ka mittemajandusliku tegevusega – Üksust saab ettevõtjaks kvalifitseerida vaid tema majanduslikust tegevusest lähtudes
(ELTL artikli 107 lõige 1)
(vt punktid 56–60)
Ese
ELTL artikli 263 alusel esitatud nõue tühistada komisjoni 12. juuli 2018. aasta otsus C(2018) 4385 final mitte esitada vastuväiteid Alam-Saksi liidumaa poolt ühistranspordiseaduse § 7a võetud meetme kohta (juhtum SA.46538 (2017/NN)) (ELT 2018, C 292, lk 1).
Resolutsioon
1.
Jätta hagi rahuldamata.
2.
Gesamtverband Verkehrsgewerbe Niedersachsen e.V. Jätta Gesamtverband Verkehrsgewerbe Niedersachsen e.V. (GVN) kohtukulud tema enda kanda ja mõista temalt välja Euroopa Komisjoni kohtukulud.
3.
Jätta Saksamaa Liitvabariigi ja Land Niedersachseni kohtukulud nende endi kanda.